techiaith/cofnodycynulliad_en-cy huggingface dataset:
English: Thank you, Mark. I start from the basis that all qualifications should be available to all of our cohort, and I don't think any of us would want to start from the provision of saying that there are certain groups of learners who cannot access a certain qualification. We have to start on the basis of equity. However, I would expect headteachers to use their professional judgment in determining which learners should be undertaking the Welsh baccalaureate at the relevant level, according to the individual learning pathway, and what support individual learners may need to allow them to access a qualification that could be of benefit to them. But it has to be down to the professional judgment of those teachers who work with individuals and families.
Welsh: Diolch, Mark. Rwy'n dechrau o'r sail y dylai pob cymhwyster fod ar gael i bawb, ac ni chredaf y byddai unrhyw un ohonom yn awyddus i ddechrau o'r amod o ddweud bod rhai grwpiau penodol o ddysgwyr na allant fanteisio ar gymhwyster penodol. Mae'n rhaid inni ddechrau ar sail tegwch. Fodd bynnag, buaswn yn disgwyl i benaethiaid ddefnyddio eu crebwyll proffesiynol wrth benderfynu pa ddysgwyr a ddylai ymgymryd â bagloriaeth Cymru ar y lefel berthnasol, yn ôl y llwybr dysgu unigol, a pha gymorth y gall fod ei angen ar ddysgwyr unigol i'w galluogi i gael mynediad at gymhwyster a allai fod o fudd iddynt. Ond mae'n rhaid i hynny ddibynnu ar grebwyll proffesiynol yr athrawon sy'n gweithio gydag unigolion a theuluoedd.
English: Mick, as I've stated earlier, I've had a number of discussions in recent weeks with sector representatives - both the unions and the employers.
Welsh: Mick, fel y dywedais yn gynharach, rwyf wedi cael nifer o drafodaethau dros yr wythnosau diwethaf gyda chynrychiolwyr y sector - yr undebau a'r cyflogwyr.
English: Thank you for that answer, Cabinet Secretary. Isn't it a tragedy that, throughout the UK, tens of thousands of university staff have had to go on strike to resist a unilateral change by Universities UK to their pension scheme, and in some cases that will mean a pensions reduction in value of up to 40 per cent? On Monday, Cabinet Secretary, I had the honour of joining members of University and College Union on their picket line. They asked for one thing: an independent review leading to genuine negotiations. Do you agree that this is a reasonable demand, and will the Welsh Government do all it can to encourage - and I repeat, encourage - genuine negotiations to achieve a resolution to this dispute?
Welsh: Diolch am eich ateb, Ysgrifennydd y Cabinet. Onid yw'n drychineb fod degau o filoedd o staff prifysgol ledled y DU wedi gorfod mynd ar streic i wrthsefyll newid unochrog gan Universities UK i'w cynllun pensiwn, ac mewn rhai achosion bydd hynny'n golygu lleihau gwerth pensiynau hyd at 40 y cant? Ddydd Llun, Ysgrifennydd y Cabinet, cefais y fraint o ymuno ag aelodau o'r Undeb Prifysgolion a Cholegau ar y llinell biced. Roeddent yn gofyn am un peth: adolygiad annibynnol a fyddai'n arwain at drafodaethau dilys. A ydych yn cytuno bod hon yn alwad resymol, ac a fydd Llywodraeth Cymru yn gwneud popeth yn ei gallu i annog - a dywedaf eto, annog - trafodaethau dilys er mwyn dod â'r anghydfod hwn i ben?
English: As I said in answer to the questions that Llyr Huws Gruffydd raised earlier, the Welsh Government stands ready to provide whatever support possible, necessary and needed to ensure that we can have that real and positive negotiation between both the employers and employees, and we continue to be ready to do that. We also are working hard with the Higher Education Funding Council for Wales to ensure that any disruption to individual students who may be affected by this action is kept to the very minimum.
Welsh: Fel y dywedais wrth ateb y cwestiynau a ofynnodd Llyr Huws Gruffydd yn gynharach, mae Llywodraeth Cymru yn barod i ddarparu pa gymorth bynnag sy'n bosibl, sy'n angenrheidiol ac sydd ei angen i sicrhau negodi dilys a chadarnhaol rhwng y cyflogwyr a'r gweithwyr, ac rydym yn parhau i fod yn barod i wneud hynny. Rydym hefyd yn gweithio'n galed gyda Chyngor Cyllido Addysg Uwch Cymru i sicrhau cyn lleied â phosibl o darfu ar fyfyrwyr unigol a all gael eu heffeithio gan y streiciau hyn.
English: I too have been supporting the lecturers who've been left with no alternative other than to strike in defence of their pensions, and I too spoke in one of their rallies. The pension changes that the UCU are opposing will hit everyone hard, but it's going to affect those lecturers early in their career, and it's also going to have an impact on part-time contracts and those on insecure contracts more than anyone else. This will inevitably lead to intergenerational and gender inequalities among university staff and that is unacceptable. Will you condemn the changes to a pension scheme that could leave university staff in retirement in poverty? And, are you also concerned about the impact that this could have on the university sector in Wales, with many of our brightest and most capable lecturers seriously considering their future in this sector as a result of this move?
Welsh: Rwyf innau wedi bod yn cefnogi'r darlithwyr, nad oes unrhyw ddewis arall ganddynt ond mynd ar streic i warchod eu pensiynau, ac fe siaradais innau hefyd yn un o'u ralïau. Bydd y newidiadau pensiwn arfaethedig y mae'r Undeb Prifysgolion a Cholegau yn eu gwrthwynebu yn ergyd galed i bawb, ond byddant yn effeithio ar y darlithwyr hynny ar ddechrau eu gyrfaoedd, a byddant hefyd yn effeithio ar gontractau rhan-amser a rhai ar gontractau ansicr yn fwy nag ar unrhyw un arall. Mae'n anochel y bydd hyn yn arwain at anghydraddoldebau rhwng cenedlaethau a rhwng y rhywiau ymysg staff prifysgol, ac mae hynny'n annerbyniol. A wnewch chi gondemnio'r newidiadau i gynllun pensiwn a allai olygu y bydd staff prifysgolion yn ymddeol mewn tlodi? Ac a ydych hefyd yn pryderu ynglŷn â'r effaith y gallai hyn ei chael ar y sector prifysgolion yng Nghymru, gyda llawer o'n darlithwyr disgleiriaf a mwyaf galluog yn ystyried eu dyfodol yn y sector hwn o ddifrif o ganlyniad i'r newid hwn?
English: Leanne, as I said earlier, I am gravely concerned for the sector in Wales, and for individual students who are caught up in the strike action. I understand why the UCU have felt that they have no other option but to withdraw their labour, given the changes proposed to pensions for their members, and I have met regularly and corresponded regularly with the UCU, listening to their concerns and offering to provide assistance wherever we possibly can. I have also continued to raise this with Universities Wales and with Wales's vice-chancellors, urging them to get back around the table and to have the detailed, true and honest negotiations that Mick Antoniw just referred to, as well as working closely with HEFCW to ensure that disruption to individual students is kept to a minimum. It is clear to me that the decision to go back to talks, supervised and organised by ACAS, is a step forward, but we need to do more to ensure that a suitable outcome can be found for those individuals who find themselves caught up in this way.
Welsh: Leanne, fel y dywedais yn gynharach, rwy'n bryderus am y sector yng Nghymru, ac am fyfyrwyr unigol yr effeithir arnynt gan y streic. Rwy'n deall pam fod yr Undeb Prifysgolion a Cholegau yn teimlo nad oedd unrhyw ddewis arall ganddynt ond gwrthod gweithio, o ystyried y newidiadau arfaethedig i bensiynau eu haelodau, ac rwyf wedi cyfarfod yn rheolaidd ac wedi gohebu'n gyson â'r Undeb Prifysgolion a Cholegau, gan wrando ar eu pryderon a chynnig cymorth lle y gallwn. Rwyf hefyd wedi parhau i godi hyn gyda Prifysgolion Cymru a chydag is-gangellorion Cymru, gan eu hannog i ddychwelyd at y bwrdd a chael y trafodaethau manwl, gwir a gonest y cyfeiriwyd atynt gan Mick Antoniw, yn ogystal â gweithio'n agos gyda Chyngor Cyllido Addysg Uwch Cymru i sicrhau cyn lleied â phosibl o darfu ar fyfyrwyr unigol. Mae'n amlwg i mi fod y penderfyniad i ddychwelyd at y trafodaethau, a oruchwylir ac a drefnir gan y Gwasanaeth Cynghori, Cymodi a Chyflafareddu, yn gam ymlaen, ond mae angen inni wneud mwy i sicrhau y gellir cytuno ar ganlyniad addas ar gyfer yr unigolion yr effeithir arnynt yn y modd hwn.
English: Careers Wales is an impartial careers service that gives guidance to young people and adults, as well as facilitating links between education and employers. The service is currently being revised in an exciting way, and there will be an even greater focus on working with young people and stakeholders and on developing digital services.
Welsh: Mae Gyrfa Cymru yn wasanaeth gyrfaoedd diduedd sy'n rhoi cyngor ac arweiniad i bobl ifanc ac oedolion. Mae hefyd yn hwyluso cysylltiadau rhwng addysg a chyflogwyr. Mae'r gwasanaeth wrthi'n cael ei ddiwygio ar hyn o bryd mewn ffordd eithaf cyffrous, a bydd mwy fyth o ffocws ar weithio gyda phobl ifanc a rhanddeiliaid ac ar ddatblygu gwasanaethau digidol.
English: Thank you very much. I'm going to ask you not to be as impartial as careers advisers. My interest is in your willingness to work with the Cabinet Secretary for health to encourage the young people of Wales to follow a career in health and care. Would you, as a Government, support joint investment between education and health, possibly, in a kind of all-Wales roadshow to explain the whole range of career options in these areas and to generate excitement in those options, from nursing to medical care and other professions - something that could also double up as a roadshow encouraging people to take an interest in their own health, in their own bodies and in their own diet and so on? I would be more than happy to meet Government representatives to tell them more about my vision in this area.
Welsh: Diolch yn fawr iawn. Rydw i am wneud cais i chi beidio â bod yn ddiduedd fel cynghorwyr gyrfaoedd. Diddordeb sydd gen i yn eich parodrwydd chi i gydweithio efo'r Ysgrifennydd Cabinet iechyd i annog pobl ifanc Cymru i ddilyn gyrfaoedd ym maes iechyd a gofal. A fuasech chi, fel Llywodraeth, yn cefnogi cyd-fuddsoddiad rhwng addysg ac iechyd, o bosib, mewn math o roadshow Cymru gyfan i egluro am a chreu cyffro am yr holl ystod o ddewisiadau gyrfaoedd yn y meysydd yma, o nyrsio i feddygaeth i ofal i broffesiynau iechyd eraill - rhywbeth a allai hefyd ddyblu i fyny, rydw i'n meddwl, ar yr un pryd, fel roadshow yn annog pobl i gymryd diddordeb yn eu hiechyd eu hunain, yn eu cyrff eu hunain, yn eu deiet eu hunain ac yn y blaen? Mi fuaswn i'n hapus iawn i gyfarfod cynrychiolwyr y Llywodraeth i ddweud mwy am fy ngweledigaeth i ar hyn.
English: Well, there are a great many exciting things taking place in this area currently. We do hold days where we encourage young people to have a go - they're called 'Have a go' days. Thousands of children have been attending these events, where they have access to see what type of options are out there for careers in the future. Health is a part of that, and we must also emphasise that we do need to get people to look into STEM subjects and to ensure that we don't just emphasise health but point out that there are other opportunities; for example, we would hope to see people going into Wylfa and the developments there. So, I think that limiting it just to health might not be the path that we would wish to take. However, I would be willing to give further information about these days that are already taking place - these 'Have a go' days, which are very successful.
Welsh: Wel, mae lot fawr o bethau cyffrous yn digwydd yn y maes yma eisoes. Rŷm ni yn cael diwrnodau lle rŷm ni'n annog pobl ifanc i gael go - 'Have a go' days - ac mae miloedd ar filoedd o blant ifanc wedi mynd i'r llefydd yma lle maen nhw'n cael access i weld pa fath o gyfleodd sydd yna ar gyfer gwaith yn y dyfodol. Mae iechyd yn rhan o hynny. Mae'n rhaid i ni hefyd, wrth gwrs, bwysleisio'r ffaith bod eisiau i ni gael pobl i edrych i mewn i STEM subjects a sicrhau ein bod ni ddim jest yn pwysleisio, nid ydw i'n meddwl, jest iechyd, ond mae yna lefydd eraill; er enghraifft, fe fyddem ni, gobeithio, eisiau gweld pobl yn mynd i mewn i Wylfa a'r datblygiadau yna. Felly, rydw i'n meddwl na fyddai ei gyfyngu fe jest i iechyd, efallai, y math o drywydd y byddem ni eisiau mynd arno. Ond byddwn ni yn fodlon rhoi mwy o wybodaeth am y diwrnodau yma sydd eisoes yn digwydd - ' Have a go' days - sydd yn llwyddiannus dros ben.
English: Other than Careers Wales, of course, Minister, there are a number of organisations, businesses and other charities that offer careers advice and guidance and training - many of which get money from the Welsh Government or access funding from sources that start with the Welsh taxpayer. How are you working with those organisations to make sure that they understand the growing importance of Welsh language skills? Are you ensuring, even if the organisations have the awareness, that the people that they're training are also aware at the end of that experience?
Welsh: Heblaw am Gyrfa Cymru, wrth gwrs, Weinidog, mae nifer o sefydliadau, busnesau ac elusennau eraill sy'n cynnig cyngor ar yrfaoedd a chyfarwyddyd a hyfforddiant - a llawer ohonynt yn cael arian gan Lywodraeth Cymru neu'n cael arian o ffynonellau sy'n dechrau gyda threthdalwyr Cymru. Sut rydych yn gweithio gyda'r sefydliadau hyn i sicrhau eu bod yn deall pwysigrwydd cynyddol sgiliau iaith Gymraeg? A ydych yn sicrhau, hyd yn oed os yw'r ymwybyddiaeth gan sefydliadau, fod gan y bobl y maent yn eu hyfforddi hefyd yr ymwybyddiaeth honno ar ddiwedd y profiad hwnnw?
English: I'm very pleased with that question because I do think that we need to recognise the Welsh language as a skill as well as other things. The more that we ask different organisations to adhere to the standards, then the more we will be needing to recruit people with the skills necessary to implement those plans. So, there is an awareness that that is something that we need to emphasise. We are emphasising it much more significantly now in further education colleges, understanding that that was an area where we saw a huge drop-off in the number of people actually using the Welsh language after they'd finished Welsh language education. So, there are real opportunities. It is something that we are very much focusing on, and understanding that, actually, the Welsh language is a skill, and it is a method of actually finding a job in the future. A lot of it is about giving people the confidence
Welsh: Rwy'n falch o glywed y cwestiwn hwnnw, oherwydd credaf fod angen inni gydnabod y Gymraeg fel sgil yn ogystal â phethau eraill. Po fwyaf y gofynnwn i wahanol sefydliadau gadw at y safonau, y mwyaf y bydd angen inni recriwtio pobl â'r sgiliau angenrheidiol i roi'r cynlluniau hynny ar waith. Felly, ceir ymwybyddiaeth fod hynny'n rhywbeth y mae angen inni ei bwysleisio. Rydym yn rhoi llawer mwy o bwyslais ar hynny bellach mewn colegau addysg bellach, gan ein bod wedi deall bod hwnnw'n faes lle y cafwyd gostyngiad anferth yn nifer y bobl a oedd yn defnyddio'r Gymraeg ar ôl iddynt orffen addysg Gymraeg. Felly, mae cyfleoedd go iawn i'w cael. Mae'n rhywbeth rydym yn canolbwyntio arno, gan ddeall bod yr iaith Gymraeg yn sgìl, ac yn ffordd o gael swydd yn y dyfodol. Mae llawer o hyn yn ymwneud â rhoi hyder i bobl.
English: to use the Welsh language in a way that will help them to understand that it's an important part of the skills that they have.
Welsh: i ddefnyddio'r Gymraeg mewn ffordd, efallai, i'w helpu nhw i ddeall ei bod hi'n rhan bwysig o'r sgiliau sydd ganddyn nhw hefyd.
English: The next item is questions to the Cabinet Secretary for Economy and Transport. Question 1 [OAQ51860] is withdrawn. Question 2 - Caroline Jones.
Welsh: Yr eitem nesaf, felly, yw'r cwestiynau i Ysgrifennydd y Cabinet dros Economi a Thrafnidiaeth. Tynnwyd cwestiwn 1 [OAQ51860] yn ôl, felly cwestiwn 2 - Caroline Jones.
English: Yes. 'Prosperity for All', our national strategy, sets out our intention to blend multiple policy aims and objectives. This partnership approach offers benefits to the life sciences sector in Wales, contributing to economic growth whilst also improving the efficiency and affordability of health services and, of course, improving the well-being of citizens across our country.
Welsh: Gwnaf. Mae 'Ffyniant i Bawb', ein strategaeth genedlaethol, yn nodi ein bwriad i gymysgu nodau ac amcanion polisi lluosog. Mae'r dull partneriaeth hwn yn cynnig manteision i'r sector gwyddorau bywyd yng Nghymru, a chyfrannu at dwf economaidd gan wella effeithlonrwydd a fforddiadwyedd gwasanaethau iechyd, a gwella lles dinasyddion ledled ein gwlad wrth gwrs.
English: Thank you. Cabinet Secretary, I want to congratulate you on the work you are doing with the pharmaceutical sector in Wales, and welcome the announcement you made earlier today at the BioWales 2018 conference. The future of the pharmaceutical sector in Wales is not in the manufacturing of drugs but in the researching of new medicines. What is your Government doing to support increased links between the pharma sector and Welsh universities?
Welsh: Diolch. Ysgrifennydd y Cabinet, hoffwn eich llongyfarch ar eich gwaith gyda'r sector fferyllol yng Nghymru, a chroesawaf y cyhoeddiad a wnaethoch yn gynharach heddiw yng nghynhadledd BioCymru 2018. Nid gweithgynhyrchu cyffuriau yw dyfodol y sector fferyllol yng Nghymru, ond ymchwilio i feddyginiaethau newydd. Beth y mae eich Llywodraeth yn ei wneud i gefnogi rhagor o gysylltiadau rhwng y sector fferyllol a phrifysgolion Cymru?
English: Can I congratulate the Cabinet Secretary on assuming responsibility for the city deals into his portfolio now? You've anticipated my question, to some degree, on the back of that. You referred to the life sciences campus and the sites there. Part of their role is to attract investment in for the whole of the city deal concept, if you like. Will you be expecting that investment to take the form of both public funds and private investment? I know there's a strong emphasis, as there should be, on private investment, but, with the potential loss of EU funding sources, what are you doing in looking at alternative public sector routes for that?
Welsh: A gaf fi longyfarch Ysgrifennydd y Cabinet ar dderbyn cyfrifoldeb am y bargeinion dinesig yn ei bortffolio yn awr? Rydych wedi achub y blaen ar fy nghwestiwn, i ryw raddau, drwy hynny. Fe gyfeirioch chi at y campws gwyddorau bywyd a'r safleoedd yno. Rhan o'u rôl yw denu mewnfuddsoddiad i gysyniad y fargen ddinesig yn ei gyfanrwydd, os mynnwch. A fyddwch yn disgwyl i'r buddsoddiad hwnnw fod ar ffurf arian cyhoeddus yn ogystal â buddsoddiad preifat? Gwn fod cryn bwyslais, fel y dylai fod, ar fuddsoddiad preifat, ond o gofio y gallai ffynonellau cyllid yr UE gael eu colli, beth a wnewch i edrych ar lwybrau sector cyhoeddus amgen ar gyfer hynny?
English: Well, we've repurposed the Life Sciences Hub Wales to ensure that there is a greater degree of overlap between what's happening in the business community and the needs of patients and people in Wales. In terms of the city deal, I think there would be an expectation not just of private sector investment but also the potential to draw in public sector investment through the NHS and through social care providers. I think, again, the city deal in Swansea makes for a perfect opportunity to promote health and well-being as a priority, not just for that region but also as a priority for the whole of Wales.
Welsh: Wel, rydym wedi addasu Hwb Gwyddorau Bywyd Cymru i sicrhau mwy o orgyffwrdd rhwng yr hyn sy'n digwydd yn y gymuned fusnes ac anghenion cleifion a phobl yng Nghymru. O ran y fargen ddinesig, credaf y byddai disgwyl, nid yn unig buddsoddiad sector preifat, ond hefyd y potensial i ddenu buddsoddiad sector cyhoeddus drwy'r GIG a darparwyr gofal cymdeithasol. Unwaith eto, credaf fod bargen ddinesig Abertawe yn gyfle perffaith i hyrwyddo iechyd a lles fel blaenoriaeth, nid yn unig ar gyfer y rhanbarth ond hefyd fel blaenoriaeth ar gyfer Cymru gyfan.
English: Yes, of course. We're continuing to invest significantly in this strategic route in north Wales. We are spending £40 million to upgrade junctions 15 and 16, another £250 million in the Deeside and Flintshire corridor project, and looking at accelerating the delivery of the third Menai crossing. Of course, the road forms part of The Wales Way - a strategy to promote tourism in Wales - and it's marketed nationally and internationally as the culture corridor.
Welsh: Gwnaf, wrth gwrs. Rydym yn parhau i fuddsoddi'n sylweddol yn y llwybr strategol hwn yng ngogledd Cymru. Rydym yn gwario £40 miliwn ar uwchraddio cyffyrdd 15 a 16, £250 miliwn arall ar brosiect coridor Glannau Dyfrdwy a Sir y Fflint, ac yn edrych ar gyflymu'r broses o greu trydydd croesiad y Fenai. Wrth gwrs, mae'r ffordd yn rhan o Ffordd Cymru - strategaeth i hyrwyddo twristiaeth yng Nghymru - ac mae'n cael ei marchnata'n genedlaethol ac yn rhyngwladol fel coridor diwylliant.
English: Thank you, Cabinet Secretary. You'll be aware, yesterday, that I had to raise with the First Minister the number of times that the A55 has actually been closed - that's 55 - for a total of 2,720 hours. That's over 113 days. That's nearly a third of a year. This is an essential trunk road for businesses, freight and holidaymakers across the north, and they have been let down time and time again. Only yesterday, of course, we had the accident that has sadly seen two people hospitalised. And it's becoming the norm now. On a daily basis, people are expecting, at some stage, there to be major gridlock on these roads. I don't make this as a pun in any way, but I cannot afford, as the Assembly Member for Aberconwy, to take my foot off the pedal in terms of scrutiny on this issue. So, how will you ensure that your proposed upgrades and work associated with the pinchpoint programmes will not lead to further delays, congestion and just absolute misery for visitors coming into north Wales? It's gone on for too long now, Cabinet Secretary, and we really do need to be seeing some improvements.
Welsh: Diolch, Ysgrifennydd y Cabinet. Fe fyddwch yn gwybod y bu'n rhaid i mi, ddoe, grybwyll wrth y Prif Weinidog sawl gwaith y mae'r A55 wedi cael ei chau - sef 55 gwaith - am gyfanswm o 2,720 awr. Mae'n hynny'n fwy na 113 o ddiwrnodau, sef bron draean o flwyddyn. Mae hon yn gefnffordd hanfodol ar gyfer busnesau, cerbydau cludo nwyddau a phobl ar wyliau ledled y gogledd, ac maent wedi wynebu rhwystrau dro ar ôl tro. Ddoe ddiwethaf, wrth gwrs, bu damwain anffodus ac mae dau o bobl yn yr ysbyty o ganlyniad iddi. Ac mae hynny'n dod yn rhywbeth cyffredin bellach. Yn ddyddiol, mae pobl yn disgwyl tagfeydd sylweddol ar ryw adeg ar y ffyrdd hyn. Nid wyf yn ceisio chwarae ar eiriau mewn unrhyw ffordd, ond fel yr Aelod Cynulliad dros Aberconwy, ni allaf fforddio tynnu fy nhroed oddi ar y sbardun wrth graffu ar y mater hwn. Felly, sut y byddwch yn sicrhau na fydd eich gwaith uwchraddio arfaethedig na'r gwaith sy'n gysylltiedig â'r rhaglenni mannau cyfyng yn arwain at ragor o oedi, tagfeydd a diflastod llwyr i ymwelwyr a ddaw i ogledd Cymru? Mae hyn wedi para'n rhy hir o lawer bellach, Ysgrifennydd y Cabinet, ac mae taer angen inni weld rhai gwelliannau.
English: Questions from party spokespeople to the Cabinet Secretary, and the Plaid Cymru spokesperson, Adam Price.
Welsh: Cwestiynau nawr gan Lefarwyr y pleidiau i'r Ysgrifennydd Cabinet, a Llefarydd Plaid Cymru, Adam Price.